คณะรักษาความสงบแห่งชาติ เข้ายึดและควบคุมอำนาจการปกครองประเทศเมื่อไหร่
1. วันที่ 22 พฤษภาคม 2555
2. วันที่ 22 พฤษภาคม 2558
3. วันที่ 22 พฤษภาคม 2556
4. วันที่ 22 พฤษภาคม 2557
คำตอบได้แก่ 4.  เนื่องจาก นับตั้งแต่รัฐธรรมนูญแห่งราชอาณาจักรไทย พุทธศักราช 2540 และรัฐธรรมนูญแห่งราชอาณาจักรไทย พุทธศักราช 2550 ต่อเนื่องกันมานั้น ได้ให้ความสำคัญและให้ความคุ้มครองต่อสิทธิและเสรีภาพของประชาชนในกระบวนการยุติธรรมทางอาญาภายใต้หลักนิติธรรมหลายประการ อาทิ สิทธิที่จะได้รับการสันนิษฐานว่าบริสุทธิ์ สิทธิที่จะได้รับการสอบสวนการพิจารณาคดีด้วยความรวดเร็ว ต่อเนื่องและเป็นธรรม หรือสิทธิที่จะไม่ถูกล่อลวง ขู่เข็ญ หรือให้สัญญาในชั้นสอบสวนเป็นต้น

แม้ว่าต่อมาคณะรักษาความสงบแห่งชาติ "คสช." เข้ายึดและควบคุมอำนาจการปกครองประเทศเมื่อวันที่ 22 พฤษภาคม 2557 และประกาศให้รัฐธรรมนูญแห่งราชอาณาจักรไทยพุทธศักราช 2550 สิ้นสุดลง รวมทั้งได้ประกาศใช้รัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 จนกว่าจะได้ประกาศใช้รัฐธรรมนูญฉบับใหม่ที่จะจัดทำขึ้น 

โดยมาตรา 32 "...กำหนดให้มีคณะกรรมาธิการยกร่างรัฐธรรมนูญขึ้นมาคณะหนึ่งจำนวน 36 คนเพื่อจัดทำร่างรัฐธรรมนูญ..." โดยให้มีหน้าที่ยกร่างรัฐธรรมนูญให้ครอบคลุมสาระสำคัญให้รอบด้าน

การประชุมคณะกรรมาธิการยกร่างรัฐธรรมนูญ ได้เสนอกรอบการจัดทำรัฐธรรมนูญในส่วนบททั่วไปของ "ศาลและกระบวนการยุติธรรม" ในร่างรัฐธรรมนูญฉบับปฏิรูปประเทศไทยที่จะจัดทำขึ้นนี้ จะเป็นการวางหลักพื้นฐานที่เกี่ยวกับ "กระบวนการยุติธรรม" ทั้งระบบ โดยหนึ่งในเนื้อหาสาระที่สำคัญนั้นก็มีเรื่องของการปรับปรุงและการยกระดับกระบวนการยุติธรรมทางอาญาในส่วนการสอบสวนคดีอาญา "โดยกำหนดให้พนักงานอัยการมีอำนาจสอบสวนร่วมกับพนักงานสอบสวนในการสอบสวนคดีอาญาที่สำคัญ ทั้งนี้ ตามที่กฎหมายจะบัญญัติในรายละเอียดต่อไป" ซึ่งคณะกรรมาธิการยกร่างรัฐธรรมนูญได้เล็งเห็นแล้วว่า การกำหนดให้พนักงานอัยการมีอำนาจสอบสวนร่วมกับพนักงานสอบสวนในการสอบสวนคดีอาญาที่สำคัญนั้น จะเป็นประโยชน์ในการใช้ดุลพินิจในการรวบรวมพยานหลักฐานและพิจารณาสั่งคดีอาญาของพนักงานอัยการ ให้เป็นไปอย่างสัมฤทธิผล มีประสิทธิภาพ มีน้ำหนักเพียงพอที่จะพิสูจน์ความผิดของผู้กระทำความผิด
กฎหมายรัฐธรรมนูญ